Publication: Magyar Közlöny
Issue: MK-2004-17 (Year: 2004, Number: 17)
Era: 2004-2010
Section: nyilvánosságot kapnak. Ugyancsak az országgyûlési képviselõk információszerzéshez való jogát biztosítja az országgyûlési képviselõk jogállásáról szóló 1990. évi LV. törvény
Paragraph Index: 335

5. A jelen határozat Indokolásának IV/3.5. pontja részletesen elemzi a legfõbb ügyész és az ügyészség alkotmányos helyzetét, és megállapítja, hogy sem az ügyészség, sem a legfõbb ügyész nincs más szervnek alárendelve, csak a jogszabályoknak (illetve az egyes ügyészek a legfõbb ügyésznek és felettes ügyészeiknek); az Országgyûlés felé csak beszámolási, megjelenési, valamint információ- és magyarázatadási kötelezettsége van. A legfõbb ügyész függetlenségébõl következik, hogy az Országgyûlés nem utasíthatja õt meghatározott döntés meghozatalára vagy megváltoztatására, döntéséért nem tartozik az Országgyûlésnek politikai felelõsséggel. Az interpelláció nem irányulhat sem a legfõbb ügyész, sem a Kormány tagjainak esetében arra, hogy konkrét döntést hozzon vagy változtasson meg, tehát a legfõbb ügyész interpellációba foglalva sem utasítható konkrét döntés meghozatalára vagy megváltoztatására. Az interpellációra adott válasz el nem fogadásának következménye a Házszabály 117. § (4) bekezdése szerint az, hogy a hatáskörrel rendelkezõ bizottság megtárgyalja az interpellációt és a mögötte húzódó problémát, kérdést. A bizottsági vita során több lehetõség van az érvek és ellenérvek kifejtésére (ez esetben ugyanis nem kötik az interpelláltat az interpellációra vonatkozó szigorú idõbeli korlátok). Ha a bizottság olyan jelentést terjeszt az Országgyûlés plenáris ülése elé, melynek következtében az interpellációra adott választ az Országgyûlés a továbbiakban sem fogadja el, akkor a bizottság intézkedési javaslatot dolgoz ki. Hangsúlyozandó azonban, hogy mind a bizottság, mind az Országgyûlés olyan intézkedéseket hozhat csak, amelyeket számára az Alkotmány vagy törvény lehetõvé tesz; az interpelláltat azonban nem utasíthatja a kifogásolt intézkedés, döntés meghozatalára vagy megváltoztatására. Ez utóbbi esetben ugyanis az Országgyûlés egy másik, önálló és alkotmányosan meghatározott feladatkörrel rendelkezõ szervtõl vonna el hatáskört; ez viszont ellentétes lenne a demokratikus jogállamiság elvével. Mindezekbõl következõen az Alkotmánybíróság a legfõbb ügyész utasíthatóságával kapcsolatban a Rendelkezõ rész 3. pontjában foglaltakat állapította meg.

Source: https://magyarkozlony.hu/hivatalos-lapok/d81aff1c828048d9b97332dafdc483cb2b1b6468/dokumentumok/421c194da4c4a2b2b524492ab9c881205d62d036/letoltes